Godal har publisert stoff om gammel materialbruk. Det største arbeidet er fire bind om Nordlandsbåten og Åfjordsbåten som han skrev sammen med Gunnar Eldjarn. Gjennom et prosjekt i regi av Norsk handverksutvikling har Godal samlet grunnleggende kunnskap om materialbruk og konstruksjon av de røde låvene, landbrukets driftsbygninger som preget kulturlandskapet i Norge på 1900-tallet. I 1994 ble han tildelt Det Kongelige Norske Videnskabers Selskabs minnemedalje i gull. I 2019 ble han tildelt Urnesmedaljen, Fortidsminneforeningens høyeste utmerkelse, «for hans iherdige innsats for bygningsvernet gjennom vektlegginga av handverkaren og dei tradisjonelle bygningsfaga og vidareføring av dei lokale nyansane».